# Faktorerne eksisterer '''forud''' for variablerne (latin: ''ante res''). Det betyder, at variablerne i reglen kan opfattes som tingsliggørelser af faktorerne og under visse omstændigheder også vil kunne stå i et indbyrdes funktionelt forhold til hinanden. Denne filosofiske position kaldes for ''[[essentialisme|kausalistisk essentialisme]]''.
# Faktorerne eksisterer som delmængder '''i''' variablerne (latin: ''in rebus''). Ifølge denne forståelse eksisterer faktorerne ikke uden variablerne. Og i og med at variablernes fællestræk (især deres egenskaber) objektivt kan erkendes, eksisterer faktorerne dermed reelt også – men som abstraktioner af det generelle. Dvs. i form af et lighedsbaseret ekstrakt ud af den underliggende individuelle variation, og hvor der således ses bort fra de konkrete egenskaber, hvori variationen måtte adskille sig fra hinanden. Den her beskrevne filosofiske position kaldes ''[[Realisme (filosofi)|abstraktionistisk realisme]].'' <ref> Ses nu og da også benævnt som ''konceptualisme''.</ref>
# Faktorerne eksisterer først '''efter''', at variablerne via faktoranalysen har givet anledning til en hensigtsmæssig og hukommelsesvenlig betegnelse (latin: ''post res''). Det er kun variablerne, der kan anses for at besidde virkelig eksistens. Faktorernes beskaffenhed vil udelukkende være tankekonstruktioner og dermed principielt vilkårlige og subjektive – ikke reelle og objektive. Denne filosofiske position kaldes ''[[nominalisme]]''.
Filosofi Psykologi Samfund Datalogi Kommunikation Samfundsvidenskab Matematik Antropologi